《香林寺寻僧不遇得霞字》
明代·唐之淳

门掩北城霞，庭空驾鹿车。留题分贝叶，汲井落藤华。

不系元无住，忘生讵有家。云归占杖锡，人到礼袈裟。

石响惟闻溜，灯明不碍纱。徒劳诸弟子，香饭进胡麻。

作者简介：（1350—1401）明浙江山阴人，名愚士，以字行。唐肃子。建文二年，以方孝孺荐，为翰林侍读，与孝孺俱领修书事。旋卒。有《唐愚士诗》。